**Nr.2.3.**

**Vadlīnijas par 2014.-2020.gada plānošanas perioda vadošās iestādes un sertifikācijas iestādes funkciju un procedūru apraksta aktualizāciju**

1. Vadlīnijas izstrādātas, lai nodrošinātu vienotu pieeju kārtībai, kādā Eiropas Savienības struktūrfondu un Kohēzijas fonda (turpmāk – ES fondi) vadībā iesaistītās iestādes un valstspilsētu un novadu pašvaldības[[1]](#footnote-2) (turpmāk – ES fondu vadībā iesaistītās iestādes) nodrošina aktuālās informācijas apkopošanu un iesniegšanu ES fondu vadošajā iestādē (turpmāk – VI) ES fondu 2014.-2020.gada plānošanas perioda vadošās iestādes[[2]](#footnote-3) un sertifikācijas iestādes funkciju un procedūru apraksta (turpmāk – Funkciju un procedūru apraksts) aktualizēšanai.
2. Vadlīnijas izstrādātas, pamatojoties uz:
   1. Eiropas Parlamenta un Padomes regulu (EK) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fonda, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fonda un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, 72.pantu par pārvaldības un kontroles sistēmas vispārējiem principiem un 122.panta pirmo daļu par pārvaldības un kontroles sistēmas efektīvas darbības nodrošināšanu;
   2. Eiropas Komisijas īstenošanas regulu Nr. 1011/2014, ar ko paredz sīki izstrādātus noteikumus, lai īstenotu Eiropas Parlamenta un Padomes Regulu (ES) Nr. 1303/2013 attiecībā uz paraugiem, saskaņā ar kuriem iesniedz noteiktu informāciju Eiropas Komisijai, un sīki izstrādātiem noteikumiem saistībā ar informācijas apmaiņu starp atbalsta saņēmējiem un vadošajām iestādēm, sertifikācijas iestādēm, revīzijas iestādēm un starpniekstruktūrām, 3.pantu.
3. Reizi gadā laikposmā no 2015. līdz 2025.gadam VI nodrošina Funkciju un procedūru apraksta aktualizēšanu[[3]](#footnote-4) un nosūta ES fondu vadībā iesaistītajām iestādēm (t.sk. par horizontālo principu koordināciju atbildīgajām institūcijām) pieprasījumu 15 darba dienu laikā iesniegt informāciju par veiktajām izmaiņām Funkciju un procedūru aprakstā par pārskata periodu no iepriekšējā gada 1.jūlija līdz kārtējā gada 30.jūnijam.
4. ES fondu vadībā iesaistītās iestādes precizējumus veic VI norādītajā tiešsaistes platformā, kur vairākiem lietotājiem iespējams veikt precizējumus vienlaicīgi, sistēmai reģistrējot izmaiņas.
5. ES fondu vadībā iesaistītās iestādes informē VI (nosūtot elektronisko pastu uz oficiālo Finanšu ministrijas (turpmāk – FM) adresi un informācijas pieprasījumā norādītajai VI kontaktpersonai), tiklīdz VI norādītajā tiešsaistes platformā ir aktualizējušas informāciju, papildus informējot par veiktajām nozīmīgākajām izmaiņām VI norādītajā pārskata periodā un par nozīmīgākajām plānotajām izmaiņām nākamajā pārskata periodā. Gadījumos, ja iestādēm nav iespējas ievietot Funkciju un procedūru aprakstā aktuālās struktūrshēmas, iestādes tās pievieno elektroniskā pasta pielikumā.
6. Gadījumos, ja iestādēm nav iespējas Funkciju un procedūru aprakstu precizēt VI norādītajā tiešsaistes platformā, iestādes ir tiesīgas veikt precizējumus saskaņā ar šo vadlīniju 1.pielikumu *Funkciju un procedūru apraksta aktualizācija*, pēc aktualizācijas nosūtot aizpildīto pielikumu un aktuālās iestāžu struktūrshēmas (ja tajās veiktas izmaiņas) uz oficiālo FM elektroniskā pasta adresi un informācijas pieprasījumā norādītajai VI kontaktpersonai.
7. Aktualizējot Funkciju un procedūru aprakstu:
   1. Funkciju un procedūru apraksta 1.nodaļā „Vispārīgi” ES fondu vadībā iesaistītās iestādes norāda aktuālāko kontaktinformāciju;
   2. Funkciju un procedūru apraksta 2.nodaļā „Vadošā iestāde” izmaiņas:
      1. 2.1. sadaļā veic tikai VI;
      2. 2.2.sadaļas[[4]](#footnote-5):
         1. 2.2.1.4.apakšsadaļā FM Komercdarbības atbalsta kontroles departaments (turpmāk – KAKD), Iepirkumu uzraudzības birojs (turpmāk – IUB) un FM Iekšējā audita departaments (turpmāk – IAD) sniedz informāciju par savu organizatorisko struktūru uz pārskata perioda beigām ar amata vietu sadalījumu un funkciju aprakstu;
         2. 2.2.1.5. un 2.2.2.apakšsadaļās attiecīgā atbildīgā iestāde, VI, valstspilsētu un novadu pašvaldības, sadarbības iestāde un Sertifikācijas iestāde norāda uz pārskata perioda beigām spēkā esošajām iekšējām procedūrām un, ja ir veikti grozījumi tajās, norāda pēdējos veiktos grozījumus;
         3. 2.2.3.6.apakšsadaļā atbildīgās iestādes, sadarbības iestāde un IUB norāda uz pārskata perioda beigām spēkā esošajām iekšējām procedūrām un, ja ir veikti grozījumi tajās, norāda pēdējos veiktos grozījumus;
         4. 2.2.3.6.3.apakšsadaļā attiecīgā iestāde sniedz informāciju par aktualitātēm šādos jautājumos:

###### FM KAKD par komercdarbības kontroles atbalsta jautājumiem;

###### IUB sniedz informāciju par iepirkumu jautājumiem;

###### Labklājības ministrija – par horizontālā principa „Vienlīdzīgas iespējas” jautājumiem;

###### Vides aizsardzības un reģionālās attīstības ministrija – par horizontālā principa „Ilgtspējīgā attīstība” jautājumiem;

###### Ekonomikas ministrija par jautājumiem, kas saistīti ar finanšu instrumentiem un kontroli.

* + - 1. 2.2.3.11., 2.2.3.12., 2.2.3.17., 2.2.3.18. apakšsadaļās atbildīgās iestādes norāda uz pārskata perioda beigām spēkā esošajām iekšējām procedūrām un, ja ir veikti grozījumi tajās, norāda pēdējos veiktos grozījumus;
      2. 2.2.3.12.apakšsadaļā par horizontālo principu koordināciju atbildīgās institūcijas norāda uz pārskata perioda beigām spēkā esošajām iekšējām procedūrām un, ja ir veikti grozījumi tajās, norāda pēdējos veiktos grozījumus;
      3. 2.2.3.4., 2.2.3.5., 2.2.3.7., 2.2.3.8., 2.2.3.9., 2.2.3.11., 2.2.3.12., 2.2.3.15., 2.2.3.18., 2.2.3.20.apakšsadaļās sadarbības iestāde norāda uz pārskata perioda beigām spēkā esošajām iekšējām procedūrām un, ja ir veikti grozījumi tajās, norāda pēdējos veiktos grozījumus.
    1. 2.3. un 2.4.sadaļās veic VI un sadarbības iestāde.
  1. Funkciju un procedūru apraksta 3.nodaļā „Sertifikācijas iestāde” attiecīgās izmaiņas norāda Valsts kase, tai skaitā aktualizējot informāciju Funkciju un procedūru apraksta 1.pielikumā “ES fondu vadībā iesaistīto iestāžu organizatoriskās struktūras un tās funkciju apraksts”.
  2. Funkciju un procedūru apraksta 4.nodaļā „Informācijas sistēma” izmaiņas veic sadarbības iestāde, bet VI, atbildīgās iestādes un par horizontālo principu koordināciju atbildīgās institūcijas tikai norāda uz pārskata perioda beigām spēkā esošajām iekšējām procedūrām un, ja ir veikti grozījumi tajās, norāda pēdējos veiktos grozījumus.
  3. Funkciju un procedūru apraksta 1.pielikumā VI, revīzijas iestāde, sadarbības iestāde, valstspilsētu un novadu pašvaldības un atbildīgās iestādes norāda:
     1. institūcijas pārskata organizatorisko struktūru uz pārskata perioda beigām;
     2. atbildīgās iestādes, revīzijas iestāde, valstspilsētu un novadu pašvaldības[[5]](#footnote-6) un CFLA organizatorisko struktūru ar amata vietu sadalījumu;
     3. atbildīgās iestādes, revīzijas iestāde, valstspilsētu un novadu pašvaldības un sadarbības iestādes galveno uzdevumu vai funkciju aprakstu, t.sk. to, kas paredzētas atbalsta funkciju nodrošināšanai.
  4. Funkciju un procedūru apraksta 2.pielikumā izmaiņas veic VI.
  5. Funkciju un procedūru apraksta 3.pielikumā izmaiņas veic FM KAKD.
  6. Funkciju un procedūru apraksta 4.pielikumā izmaiņas veic VI.

1. VI apkopo saņemto informāciju un nodrošina aktualizēta Funkciju un procedūru apraksta apstiprināšanu līdz kārtējā gada 31.oktobrim.
2. Gadījumos, kad jāveic ārpuskārtas Funkciju un procedūru apraksta aktualizācija, VI nosaka aktualizēšanas termiņu atbilstoši tā brīža situācijai.
3. VI ievieto aktualizēto Funkciju un procedūru apraksta versiju ES fondu tīmekļa vietnē [www.esfondi.lv](http://www.esfondi.lv)[[6]](#footnote-7) līdz 31.oktobrim un 3 darba dienu laikā elektroniski par to informē revīzijas iestādi, VI, FM iesaistītās struktūrvienības un ES fondu vadībā iesaistītās iestādes. ES fondu vadībā iesaistītās iestādes ir atbildīgas par savlaicīgu un patiesu informācijas iesniegšanu, lai nerastos situācija, ka ir nelietderīgi vai neiespējami izmantot Funkciju un procedūru aprakstā esošo informāciju.
4. Iestāžu vadības un kontroles sistēmas izmaiņu saskaņošana tiek veikta atbilstoši Ministru kabineta 2014.gada 7.oktobra noteikumu Nr.611 „Prasības Eiropas Savienības struktūrfondu un Kohēzijas fonda 2014.–2020.gada plānošanas perioda vadības un kontroles sistēmas izveidošanai” VIII nodaļā noteiktajam.
5. Pēc revīzijas iestādes pieprasījuma, VI sniedz informāciju par tās rīcībā esošajām izmaiņām ES fondu vadības un kontroles sistēmā, kas notikušas periodā kopš pēdējās Funkciju un procedūru apraksta aktualizācijas.

**1.pielikums**

# Funkciju un procedūru apraksta aktualizācija

### Pārskata periodā (no \_\_\_\_\_\_\_ līdz \_\_\_\_\_\_\_\_\_\_) veiktās izmaiņas Funkciju un procedūru aprakstā.

|  |  |  |  |
| --- | --- | --- | --- |
| Nr.p.k. | Atrašanās vieta sistēmas aprakstā | Esošā redakcija | Jaunā redakcija |
| 1. | *Norāda nodaļas numuru vai sadaļas nosaukumu un lappusi* |  | *Pasvītro vai izceļ informāciju, vai arī norāda – dzēst vai aizstāt informāciju.* |
| 2. |  |  |  |
| 3. |  |  |  |

### Nozīmīgākās plānotās izmaiņas Funkciju un procedūru aprakstā.

|  |  |
| --- | --- |
| Nr.p.k. | Informācija par plānotajām izmaiņām nākamajā pārskata periodā |
| 1. |  |
| 2. |  |
| 3. |  |

1. Valstspilsētu un novadu pašvaldības, ar kurām vadošā iestāde ir noslēgusi deleģēšanas līgumus par integrētu teritoriālo investīciju projektu iesniegumu atlases nodrošināšanu. 23.06.2020. stājās spēkā likums “Administratīvo teritoriju un apdzīvoto vietu likums”, kas nosaka attiecīgu pašvaldību iedalījumu: Daugavpils, Jelgavas, Jūrmalas, Liepājas, Rēzeknes, Rīgas, Ventspils valstspilsētu pašvaldības un Jēkabpils, Valmieras novada pašvaldības. [↑](#footnote-ref-2)
2. T.sk. atbildīgo iestāžu un sadarbības iestādes un citu iestāžu, kas ir minētas ES fondu vadošās iestādes un sertifikācijas iestādes funkciju un procedūru aprakstā [↑](#footnote-ref-3)
3. Laika posmā līdz 2015.gada 30.jūnijam, ņemot vērā ES fondu vadības un kontroles sistēmas akreditēšanas procesu, ES fondu vadībā iesaistītās iestādes līdz ES fondu vadošās iestādes noteiktajam datumam precizē informāciju Funkciju un procedūru aprakstā atbilstoši aktualizēšanas pieprasījumā sniegtajām norādēm. [↑](#footnote-ref-4)
4. ES fondu vadošā iestāde aktualizē visus 2.2.sadaļas procesus atbilstoši normatīvo aktu izmaiņām un norāda uz pārskata perioda beigām ES fondu vadošās iestādes kompetencē esošās spēkā esošās iekšējās procedūras un, ja ir veikti grozījumi tajās, norāda pēdējos veiktos grozījumus [↑](#footnote-ref-5)
5. Amatu vietu sadalījumu tām iesaistītajām personām, kuras iesaistītas deleģēšanas līguma par integrētu teritoriālo investīciju projektu iesniegumu atlases nodrošināšanā [↑](#footnote-ref-6)
6. http://www.esfondi.lv/ieviesanas-sistema-1 [↑](#footnote-ref-7)